ഏഴഴകില് ബാംഗ്ലൂര് ദുബായ്: ഐ.പി.എല്ലില് ഇന്നലെ നടന്ന നിര്ണായക മത്സരത്തില് രാജസ്ഥാന് റോയല്സിനെതിരെ റോയല് ചലഞ്ചേഴ്സ് ബാംഗ്ലൂരിന് 7 വിക്കറ്രിന്റെ ഗംഭീര ജയം. ജയത്തോടെ ബാംഗ്ലൂര് പ്ലേ ഓഫ് പ്രതീക്ഷകള് സജീവമാക്കിയപ്പോള് രാജസ്ഥാന്റെ മുന്നോട്ടുള്ള യാത്ര പ്രതിസന്ധിയിലായി. ബാഗ്ലൂര് നിലവില് മൂന്നാം സ്ഥാനത്താണ്. രാജസ്ഥാന് ഏഴാമതും. ആദ്യം ബാറ്റ് ചെയ്ത രാജസ്ഥാന് റോയല്സ് നിശ്ചിത 20 ഓവറില് 9 വിക്കറ്റ് നഷ്ടത്തില് 149 റണ്സ് നേടി. മറുപടിക്കിറങ്ങിയ ബാംഗ്ലൂര് 17.1 ഓവറില് 3 വിക്കറ്ര് മാത്രം നഷ്ടപ്പെടുത്തി വിയലക്ഷ്യത്തിലെത്തി 1533. ഓപ്പണര്മാരായ നായകന് വിരാട് കൊഹ്ലിയും 20 പന്തില് 25, ദേവ്ദത്ത് പടിക്കലും 17 പന്തില് 22 ബാംഗ്ലൂരിന് നല്ല തുടക്കം തന്നെ നല്കി. പിന്നീടെത്തിയ ശ്രീകര് ഭരതും 35 പന്തില് 44, ഗ്ലെന് മാക്സ്വെല്ലും പുറത്താകാതെ 30 പന്തില് 50 തിളങ്ങിയപ്പോള് ബാംഗ്ലൂര് പ്രശ്നങ്ങളില്ലാതെ വിജയത്തിലേക്കെത്തി. എ ബി ഡിവില്ലിയേഴ്സ് ഒരു പന്തില് 4 റണ്സുമായി മാക്സ്വെല്ലിനൊപ്പം പുറത്താകാതെ നിന്നു. മുസ്തഫിസുര് റഹ്മാന് രാജസ്ഥാനായി രണ്ട് വിക്കറ്റ് വീഴ്ത്തി. നേരത്തേ ഓപ്പണര്മാരായ എവിന് ലൂയിസും 37 പന്തില് 58, യശ്വസി ജയ്സ്വാളും 22 പന്തില് 31 രാജസ്ഥാന് മികച്ച തുടക്കം നല്കിയെങ്കിലും അത് മുതലാക്കാന് തുടര്ന്നെത്തിയവര്ക്ക് കഴിഞ്ഞില്ല. ടോസ് നേടി ബൗളിംഗ് തിരഞ്ഞെടുത്ത ബാംഗ്ലൂര് നായകന് വിരാട് കൊഹ്ലിയുടെ പ്രതീക്ഷകളെ തകര്ത്ത് ലൂയിസും ജയിസ്വാളും കത്തിക്കയറുകയായിരുന്നു. 9ാമത്തെ ഓവറിലെ രണ്ടാം പന്തില് രാജസ്ഥാന് സ്കോര് 77ല് നില്ക്കെ സിറാജിന്റെ കൈയില് യശ്വസിയെ എത്തിച്ച് ഡാന് ക്രിസ്റ്റ്യന് ആണ് കൂട്ടുകെട്ട് തകര്ത്തത്. മികച്ച ഫോമിലുള്ള ക്യാപ്ടന് സഞ്ജുവാണ് പകരം എത്തിയത്. ലൂയിസും സഞ്ജുവും റണ്സ് ഉയര്ത്തിയെങ്കിലും 12ാം ഓവറില് നേരത്തേ അടിവാങ്ങിയ ഗര്ടോനെ തിരികെ കൊണ്ടുവരാനുള്ള കൊഹ്ലിയുടെ തീരുമാനം ഫലം കണ്ടു. ആദ്യ പന്തില് തന്നെ ലൂയിസിനെ വിക്കറ്റ് കീപ്പര് ശ്രീകര് ഭരതിന്റെ കൈയില് എത്തിച്ച് ഗര്ടോന് കൂട്ടുകെട്ട് തകര്ത്തു.5 ഫോറും 3സിക്സും ലൂയിസ് അടിച്ചു.100ആയിരുന്നു അപ്പോള് രാജസ്ഥാന് സ്കോര്.തുടര്ന്ന് ലോംറോറും 3, സഞ്ജുവും 19പുറത്തായതോടെ രാജസ്ഥാന്റെ റണ്ണൊഴുക്ക് പതിയെയായി. ബാംഗ്ലൂരിനായി ഹര്ഷല് പട്ടേല് മൂന്നും യൂസ്വേന്ദ്ര ചഹല്, ഷഹബാസ് അഹമ്മദ് എന്നിവര് 2 വിക്കറ്റ് വീതവും വീഴ്ത്തി.ഐ.പി.എല്ലില് ഇന്ന് ഹൈദരാബാദ് ചെന്നൈ രാത്രി 7.30 മുതല്